ಅಮಿತ್ ತಿವಾರಿ (ಏರ್ ಮಾರ್ಷಲ್)

ಏರ್ ಮಾರ್ಷಲ್ ಅಮಿತ್ ತಿವಾರಿ ಅವರು ಭಾರತೀಯ ವಾಯುಪಡೆಯ ನಿವೃತ್ತ ಅಧಿಕಾರಿಯಾಗಿದ್ದಾರೆ. ಅವರು ಏರ್ ಆಫೀಸರ್ ಕಮಾಂಡಿಂಗ್-ಇನ್-ಚೀಫ್ (ಎಒಸಿ-ಇನ್-ಸಿ) ಸೆಂಟ್ರಲ್ ಏರ್ ಕಮಾಂಡ್ ಆಗಿ ಸೇವೆ ಸಲ್ಲಿಸಿದ್ದರು. ಅವರು ೨೦೨೧ರ ಫೆಬ್ರವರಿ ೧ ರಂದು ಏರ್ ಮಾರ್ಷಲ್ ರಾಜೇಶ್ ಕುಮಾರ್ ಅವರ ನಂತರ ಅಧಿಕಾರ ವಹಿಸಿಕೊಂಡು ೨೦೨೧ರ ಮೇ ೩೧ರವರೆಗೆ ಸೇವೆ ಸಲ್ಲಿಸಿದರು. ಅವರ ನಂತರ ಏರ್ ಮಾರ್ಷಲ್ ರಿಚರ್ಡ್ ಜಾನ್ ಡಕ್ವರ್ತ್ ಅಧಿಕಾರ ವಹಿಸಿಕೊಂಡರು.  ಈ ಹಿಂದೆ, ಅವರು ದಕ್ಷಿಣ ವಾಯು ಕಮಾಂಡ್ ಎಒಸಿ-ಇನ್-ಸಿ ಆಗಿ ಸೇವೆ ಸಲ್ಲಿಸಿದ್ದರು. ಇವರು ಪರಮ ವಿಶಿಷ್ಟ ಸೇವಾ ಪದಕ, ಅತಿ ವಿಶಿಷ್ಟ ಸೇವಾ ಪದಕ, ವಾಯು ಸೇನಾ ಪದಕ ಪಡೆದಿದ್ದಾರೆ."Air Marshal Amit Tiwari takes over as SAC chief". The Hindu. 1 November 2019.

 ಆರಂಭಿಕ ಜೀವನ ಮತ್ತು ಶಿಕ್ಷಣ 
ಅಮಿತ್ ಅವರು ನ್ಯಾಷನಲ್ ಡಿಫೆನ್ಸ್ ಅಕಾಡೆಮಿಯ ವಿದ್ಯಾರ್ಥಿ. ಅವರು ರಕ್ಷಣಾ ನಿರ್ವಹಣೆ ಮತ್ತು ಮತ್ತು ರಾಷ್ಟ್ರೀಯ ರಕ್ಷಣಾ ಕಾಲೇಜಾದ,  ಡಿಫೆನ್ಸ್ ಸರ್ವಿಸ್ ಸ್ಟಾಫ್ ಕಾಲೇಜ್‌ನಿಂದ ಪದವಿ ಪಡೆದಿದ್ದಾರೆ.

 ವೃತ್ತಿಜೀವನ 
ಅಮಿತ್ ಅವರು ಭಾರತೀಯ ವಾಯುಪಡೆಗೆ ಜೂನ್ ೧೯೮೨ ರಲ್ಲಿ ಫೈಟರ್ ಪೈಲಟ್ ಆಗಿ ನಿಯೋಜಿಸಲ್ಪಟ್ಟಿದ್ದರು. ಅವರು ಅರ್ಹ ವಿಮಾನ ತರಬೇತುದಾರರಾಗಿದ್ದು, ವಿವಿಧ ಯುದ್ಧ ವಿಮಾನಗಳಲ್ಲಿ ೩೫೦೦ ಗಂಟೆಗಳಿಗೂ ಹೆಚ್ಚು ಹಾರಾಟದ ಅನುಭವವನ್ನು ಹೊಂದಿದ್ದಾರೆ."Air Marshal Amit Tiwari new SAC Air Officer Commanding-in-Chief". 1 November 2019.

ತಮ್ಮ ವೃತ್ತಿಜೀವನದಲ್ಲಿ, ಅವರು ಸೂರ್ಯ ಕಿರಣ್ ಏರೋಬ್ಯಾಟಿಕ್ ಸ್ಕ್ವಾಡ್ರನ್ ತಂಡದ ನಾಯಕ, ಫಾರ್ವರ್ಡ್ ಬೇಸ್‌ ನ ಸ್ಟೇಷನ್ ಕಮಾಂಡರ್, ಅಫ್ಘಾನಿಸ್ತಾನ ಭಾರತೀಯ ರಾಯಭಾರ ಕಚೇರಿಯಲ್ಲಿ ಏರ್ ಅಟ್ಯಾಚೆ, ಜೊತೆಗೆ ವಾಯು ರಕ್ಷಣಾ ಕಮಾಂಡರ್ ಮತ್ತು ಕಾರ್ಯಾಚರಣೆಯ ಕಮಾಂಡ್ನಲ್ಲಿ ಹಿರಿಯ ಅಧಿಕಾರಿ-ಉಸ್ತುವಾರಿ ಸೇರಿದಂತೆ ಹಲವಾರು ಸ್ಥಾನಗಳನ್ನು ಅಲಂಕರಿಸಿದ್ದಾರೆ. ಅವರು ಸಹಾಯಕ ವಾಯು ಸಿಬ್ಬಂದಿ ಮುಖ್ಯಸ್ಥ (ವಾಯು ಕೇಂದ್ರ ಕಛೇರಿಯಲ್ಲಿ ತರಬೇತಿ ಮತ್ತು ಕಮಾಂಡೆಂಟ್ ವಾಯುಪಡೆಯ ಅಕಾಡೆಮಿ) ಹುದ್ದೆಯನ್ನು ಸೇರಿದಂತೆ ಹಲಾವರು ನೇಮಕಾತಿಗಳ ಭಾಗವಾಗಿದ್ದರು.

ದಕ್ಷಿಣ ವಾಯು ಕಮಾಂಡ್ ನ ಎಒಸಿ-ಇನ್-ಸಿ ದಕ್ಷಿಣ ಏರ್‌ ಕಮಾಂಡ್ ಆಗಿ ನೇಮಕಗೊಳ್ಳುವ ಮೊದಲು, ಅಮಿತ್ ನವದೆಹಲಿಯ ವಾಯು ಸೇನಾ ಭವನದ ವಾಯು ಪ್ರಧಾನ ಕಚೇರಿಯಲ್ಲಿ ಸಿಬ್ಬಂದಿ ಉಸ್ತುವಾರಿ ವಾಯು ಅಧಿಕಾರಿಯಾಗಿ ಸೇವೆ ಸಲ್ಲಿಸಿದ್ದರು."Air Marshal Amit Tiwari takes over as SAC chief". The Hindu. 1 November 2019.

 ಗೌರವಗಳು ಮತ್ತು ಪದಕಗಳು 
ಅಮಿತ್ ಅವರ ವೃತ್ತಿಜೀವನದ ಅವಧಿಯಲ್ಲಿ, ಅವರ ಸೇವೆಗಾಗಿ  ಅವರಿಗೆ ವಾಯುಸೇನಾ ಪದಕ (ವಿಎಂ) ಮತ್ತು ಅತಿ ವಿಶಿಷ್ಟ ಸೇವಾ ಪದಕ (ಎವಿಎಸ್ಎಂ) ಮತ್ತು ೨೦೨೧ ರಲ್ಲಿ  ಪರಮ ವಿಶಿಷ್ಟ ಸೇವಾ ಪದಕವನ್ನು ನೀಡಲಾಯಿತು.

ಪರಮ ವಿಶಿಷ್ಟ ಸೇವಾ ಪದಕಅತಿ ವಿಶಿಷ್ಟ ಸೇವಾ ಪದಕವಾಯು ಸೇನಾ ಪದಕ

 ವೈಯಕ್ತಿಕ ಜೀವನ 
ಅಮಿತ್ ಅವರು ಏರ್ ಫೋರ್ಸ್ ವೈವ್ಸ್ ವೆಲ್ಫೇರ್ ಅಸೋಸಿಯೇಷನ್ (ಪ್ರಾದೇಶಿಕ) ಅಧ್ಯಕ್ಷರಾಗಿ ಅಧಿಕಾರ ವಹಿಸಿಕೊಂಡ ಪೂನಂ ತಿವಾರಿಯವರನ್ನು ವಿವಾಹವಾಗಿದ್ದಾರೆ."Air Marshal Amit Tiwari new SAC Air Officer Commanding-in-Chief". 1 November 2019.

 ಉಲ್ಲೇಖಗಳು 

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ